Trevor Bayne

Trevor Bayne (s. 19. helmikuuta 1991 Knoxville, Tennessee) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCARissa Wood Brothers Racing -tallin riveissä, kilpailunumerolla 21.

Bayne voitti vuonna 2011 kaikkien aikojen nuorimpana kuljettajana NASCAR:in arvostetuimman kilpailun, Daytona 500:n. Kyseessä oli juuri 20 vuotta täyttäneen Baynen uran toinen kilpailu ylimmällä tasolla, Sprint Cupissa.

Bayne kertoi marraskuussa 2013 sairastavansa MS-tautia. Hänen aikomuksensa on kuitenkin jatkaa kilpailemista korkeimmalla tasolla.

Lähteet

Yhdysvaltalaiset autourheilijat
NASCAR-kuljettajat
Vuonna 1991 syntyneet
Elävät henkilöt
MS-tautia sairastavat henkilöt